ai4bharat/Pralekha huggingface dataset:
ఆర్థిక మంత్రిత్వ శాఖ
కోవిడ్-19 కారణంగా ఆహార ద్రవ్యోల్బణం పెరగకుండా అరికట్టడానికి మరియు సామాన్యుడి సమస్యల్ని తగ్గించడానికి పలు చర్యలు
దేశంలో కరోనా వైరస్ మహమ్మారి కారణంగా బాధపడుతున్న ప్రజల స్థితిని దృష్టిలో ఉంచుకుని ద్రవ్యోల్బణాన్ని అరికట్టేందుకు మరీ ముఖ్యంగా ఆహార ద్రవ్యోల్బణాన్ని సమర్థవంతంగా కట్టడి చేసేందుకు గాను ప్రభుత్వం చర్యలు చేపడుతోంది. ఈ రోజు రాజ్యసభలో అడిగిన ఒక ప్రశ్నకు లిఖితపూర్వక సమాధానంగా ఈ విషయాన్ని కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి తెలియజేశారు. సామాన్యుల సమస్యలను తగ్గించడానికి ప్రభుత్వం తీసుకున్న మరిన్ని చర్యలను గురించి మంత్రి వివరిస్తూ ఈ వస్తువుల ధరల అస్థిరతను పరిష్కరించడానికి పప్పుల బఫర్ స్టాక్ ఉపయోగపడిందని మంత్రి పేర్కొన్నారు. కోవిడ్-19 మహమ్మారి సమయంలో బఫర్ నుండి పప్పుల సరఫరాను చాలా ప్రభావవంతంగా ఉపయోగించబడ్డాయి. ప్రతి ఇంటికి నెలకు 1 కేజీ చొప్పున ఉచితంగా పప్పులు సరఫరా చేయబడ్డాయి. 2020 ఏప్రిల్ మరియు నవంబర్ మధ్య కాలంలో 19 కోట్ల జాతీయ ఆహార భద్రతా చట్టం  కింద లబ్ధిదారుల కుటుంబాల వారికి వీటిని సరఫరా చేయడమైంది. నిత్యావసర వస్తువుల చట్టం- 1955 మేరకు
జూలై 2021లో కొన్ని పప్పులపై ప్రభుత్వం నిల్వ పరిమితులను విధించింది. దీని కారణంగా వాటి ధరలు కొంత తగ్గేందుకు వీలు కలిగిందని ఇదిప్రయోజనకరమైన ప్రభావాన్ని కలిగి ఉందని మంత్రి పేర్కొన్నారు. దేశంలో కంది పప్పు, మునుప పప్పు మరియు పెసర పప్పుల లభ్యత మెరుగుపరచడానికి ప్రభుత్వం వీటిపై దిగుమతి ఆంక్షలను సడలించిందని మరియు పప్పుల దిగుమతి కోసం మయన్మార్, మలావి, మొజాంబిక్తో అవగాహన ఒప్పందాలను కూడా చేసుకున్నామని మంత్రి పేర్కొన్నారు. మసూర్పై ప్రాథమిక దిగుమతి సుంకం మరియు వ్యవసాయ మౌలిక సదుపాయాలు మరియు అభివృద్ధి సెస్లను వరుసగా సున్నా మరియు 10% కి తగ్గించబడ్డాయి. వంట నూనెల ధరలను తగ్గించడానికి చర్యలు తీసుకున్నామని మరియు ముడి పామాయిల్  పై సుంకాన్ని తగ్గించామని, సీపీఓ పై ప్రభావవంతమైన పన్ను రేటును 35.75% నుండి 30.25% కి తగ్గించినట్లు మంత్రి పేర్కొన్నారు. ఇంకా, శుద్ధి చేసిన పామాయిల్ / పామోలిన్ మీద సుంకాన్ని 45% నుండి 37.5% కి తగ్గించినట్లు మంత్రి తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
చికిత్స ఉత్పత్తుల నియంత్రణ రంగంలో సహకారం అంశంపై భారతదేశానికి, యునైటెడ్ కింగ్ డమ్ కు మధ్య అవగాహనపూర్వక ఒప్పందానికి ఆమోదం తెలిపిన మంత్రిమండలి
చికిత్స ఉత్పత్తుల నియంత్రణ రంగంలో సహకారం అంశంపై భారతదేశానికి చెందిన సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్  కు, యునైటెడ్ కింగ్ డమ్ మెడిసిన్స్ ఎండ్ హెల్త్ కేర్ ప్రొడక్ట్ స్ రెగ్యులేటరీ ఏజెన్సీ కి  మధ్య ఒక అవగాహనపూర్వక ఒప్పంద పత్రం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ రెండు సంస్థలు అంటే, సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్  కు, యునైటెడ్ కింగ్ డమ్ మెడిసిన్స్ ఎండ్ హెల్త్ కేర్ ప్రొడక్ట్ స్ రెగ్యులేటరీ ఏజెన్సీ కి  మధ్య- చికిత్స ఉత్పత్తుల నియంత్రణ కు సంబంధించిన అంశాలలో వాటి అంతర్జాతీయ బాధ్యతలకు అనుగుణంగా- ఫలప్రద సహకారానికి, సంబంధిత సమాచారాన్ని ఒక పక్షానికి రెండో పక్షం ఇచ్చి పుచ్చుకొనేందుకు ఉద్దేశించిన ఒక ఫ్రేమ్ వర్క్ ను ఏర్పాటుచేసేందుకు ఈ ఎమ్ఒయు సాయపడనుంది.
ఈ రెండు నియంత్రణాధికార సంస్థల మధ్య సహకారం ప్రధానంగా ఈ కింద ప్రస్తావించిన రంగాల్లో చోటుచేసుకోనుంది:
ఎ) ఫార్మా రంగంలో నిఘా  సహా సురక్ష కు సంబంధించిన సమాచారాన్ని- మరీ ముఖ్యంగా రెండో పక్షానికి బాగా కావలసిన సమాచారాన్ని- అవతలి పక్షం అందజేయడం; దీనిలో- మందులకు, చికిత్స ఉపకరణాలకు సంబంధించిన సురక్ష పరమైన అంశాలు కూడా భాగంగా ఉంటాయి.
బి) భారతదేశం, యునైటెడ్ కింగ్ డమ్ లు ఏర్పాటు చేసే విజ్ఞానశాస్త్ర సమావేశాలు, అభ్యాస ప్రధాన సమ్మేళనాలు, సదస్సులు, చర్చా సభల లో ఇరు పక్షాలు పాలుపంచుకోవడం.
సి) మంచి ప్రయోగశాల అభ్యాసాలు , మంచి రోగచికిత్స సంబంధిత అభ్యాసాలు , మంచి తయారీపరమైన అభ్యాసాలు , మంచి పంపిణీ సంబంధమైన అభ్యాసాలు , మంచి ఫార్మాకోవిజిలెన్స్ అభ్యాసాలు .. వీటికి సంబంధించిన సమాచారాన్ని ఇచ్చి పుచ్చుకోవడం, సహకరించుకోవడం.
డి) రెండు పక్షాలకు అంగీకారం కుదిరిన రంగాల్లో సామర్ధ్య నిర్మాణం.
ఇ) ఉభయ పక్షాల నియంత్రణ సంబంధిత ఫ్రేమ్ వర్క్, ప్రక్రియలు, అవసరాల వంటి అంశాల్లో అవగాహనను పెంపొందించుకోవడం; రాబోయే కాలంలో నియంత్రణ సంబంధ కార్యక్రమాలను పటిష్టపర్చుకోవడానికి తగిన ఏర్పాట్లు చేయడం.
ఎఫ్) మందులు, చికిత్స ఉపకరణాల విషయంలో చట్టాల, నియమ నిబంధనల సమాచారాన్ని ఇచ్చి పుచ్చుకోవడం.
జి) లైసెన్స్ లేని ఎగుమతులు, దిగుమతుల పై నియంత్రణ కు దోహదపడే సమాచారాన్ని ఒక పక్షానికి రెండో పక్షం ఇచ్చి పుచ్చుకోవడం.
హెచ్) అంతర్జాతీయ వేదికలపై సమన్వయంతో పనిచేయడం.
ఈ అవగాహనపూర్వక ఒప్పందం రెండు పక్షాల మధ్య నియంత్రణ పరమైన అంశాల్లో మెరుగైన అవగాహనకు దోహదపడనుంది. అంతేకాక చికిత్స ఉత్పత్తుల నియంత్రణ రంగం లో, అంతర్జాతీయ వేదికల లో చక్కని సమన్వయాన్ని ఏర్పరచడంలో కూడా తోడ్పడుతుంది.
(
ఆర్థిక మంత్రిత్వ శాఖ
అసోంలో రహదారి అనుసంధానతను మెరుగుపరచడానికి $300 మిలియన్ల రుణం కోసం భారత్-ఏడీబీ మధ్య ఒప్పందం
అసోంలోని 300 కిలోమీటర్లకు పైగా పొడవుతో ఉన్న రాష్ట్ర రహదారులు, జిల్లా ప్రధాన రహదారులను  ఆధునీకరించడానికి $300 మిలియన్ల రుణ ఒప్పందంపై భారత ప్రభుత్వం-ఆసియా అభివృద్ధి బ్యాంక్  ఇవాళ సంతకాలు చేశాయి.
"అసోం సౌత్ ఆసియా సబ్రీజినల్ ఎకనామిక్ కోఆపరేషన్'  కారిడార్ కనెక్టివిటీ ఇంప్రూవ్మెంట్ ప్రాజెక్ట్" కోసం కుదిరిన ఒప్పందం మీద, ఆర్థిక మంత్రిత్వ శాఖలోని ఆర్థిక వ్యవహారాల విభాగం అదనపు కార్యదర్శి శ్రీ రజత్ కుమార్ మిశ్రా భారత ప్రభుత్వం తరపున సంతకం చేశారు. ఏడీబీ తరపున, ఏడీబీ ఇండియా రెసిడెంట్ మిషన్ ఆఫీసర్-ఇన్-ఛార్జ్ శ్రీ నిలయ మితాష్ సంతకం చేశారు.
రాష్ట్ర రహదారులు, ఎండీఆర్ నెట్వర్క్లో నాణ్యతను, సేవలను మెరుగుపరచడానికి, క్లిష్టమైన మౌలిక సదుపాయాల్లో అంతరాలు తొలగించడానికి అసోం ప్రభుత్వం ప్రతిష్టాత్మకంగా చేపట్టిన రహదారుల అభివృద్ధి కార్యక్రమం 'అసోం మాల'కు ఈ ప్రాజెక్ట్ మద్దతుగా నిలుస్తుందని శ్రీ మిశ్రా చెప్పారు.
"ఈ ప్రాజెక్టు ద్వారా అభివృద్ధి చేసిన మెరుగైన, సురక్షితమైన రహదారులు రాష్ట్రంలోని మారుమూల ప్రాంతాల్లోని ప్రజలకు రవాణా సదుపాయాలను అందుబాటులోకి తెస్తాయని, తద్వారా మార్కెట్లను చేరుకోవడానికి, సేవలను అందుకోవడానికి వారికి వీలు కల్పిస్తాయని, సాసెక్ ప్రాంతంలో వృద్ధి ఉత్ప్రేరకంగా పని చేస్తాయని" అని మితాష్ వెల్లడించారు.
రాష్ట్రంలోని పశ్చిమ, మధ్య, దక్షిణ ప్రాంతాల్లోని ఆరు రహదారి విభాగాలు సహా, ఈ ప్రాజెక్టు కింద ఆధునీకరించబోయే రహదారులు భారతదేశాన్ని భూటాన్, బంగ్లాదేశ్లతో కలిపే సాసెక్ కారిడార్లకు అనుసంధానమై, సరిహద్దు ప్రాంతాల్లో వాణిజ్యం, రవాణాను పెంచుతాయని భావిస్తున్నారు. జోగిఘోపాలో నిర్మిస్తున్న మల్టీమోడల్ లాజిస్టిక్స్ పార్కుకు; రోడ్డు, రైలు, అంతర్గత జలమార్గం, వాయు రవాణా సౌకర్యాలను అందించడానికి సిల్చార్లో ప్రతిపాదించిన మరో లాజిస్టిక్ పార్కుకు ఈ ప్రాజెక్టు ఉత్ప్రేరకంగా పని చేస్తుంది.
ఈ ప్రాజెక్టు ద్వారా, రాష్ట్ర రహదారులు, జిల్లా ప్రధాన రహదారులను ఏక మార్గం నుంచి రెండు లైన్లకు విస్తరిస్తారు. వాతావరణ మార్పులు, విపత్తులను తట్టుకునే రీతిలో నిర్మిస్తారు. పాదచారులకు & ప్రజా రవాణాకు సౌకర్యాలు, వరదలు సంభవించే ప్రాంతాలలో ఎత్తైన హైవేలు, కొండలు & పర్వత ప్రాంతాల్లో కొండచరియలు విరిగిపడకుండా నివారించే నిర్మాణాలు ఈ ప్రాజెక్టులో భాగంగా ఉంటాయి.
ప్రాజెక్టు ప్రభావిత స్థానిక గ్రామాల్లో పాఠశాలలు, నీరు, ఆరోగ్యం, పారిశుద్ధ్య సౌకర్యాలు, వారసత్వ & పర్యాటక ప్రదేశాలను పునరుద్ధరిస్తారు. ప్రాజెక్టు ప్రాంతాల్లోని వన్యప్రాణులకు, వాటి ఆవాస ప్రాంతాలకు ఇబ్బంది రాకుండా, ఏనుగులు సంచరించే ప్రాంతాల్లో మనుషులు-ఏనుగుల మధ్య సంఘర్షణ తలెత్తకుండా వయాడక్ట్ నిర్మాణాలు చేపడతారు. వీటికి అదనంగా, రహదారి వినియోగదారులు, డ్రైవర్లు, మోటార్ సైకిల్ రైడర్లు, పాఠశాల ఉపాధ్యాయులు, విద్యార్థులకు రహదారి భద్రతపై అవగాహన, శిక్షణ ఇస్తారు. రహదారి ఆస్తుల నిర్వహణలో అసోం ప్రజా పనుల  విభాగం సామర్థ్యాన్ని ఈ ప్రాజెక్టు బలోపేతం చేస్తుంది. వాతావరణాన్ని, విపత్తును తట్టుకునే సామర్థ్యాన్ని రహదారి ప్రాజెక్టుల్లో పెంచుతుంది. పర్యావరణ పరిరక్షణ, పునరావాసం, స్థానిక ప్రజల ఇబ్బందులను పరిగణనలోకి తీసుకుని, తగిన చర్యలు తీసుకునేలా ఈ ప్రాజెక్టు నిర్ధరిస్తుంది.
యువజన వ్యవహారాలు, క్రీడల మంత్రిత్వ శాఖ
టోక్యో 2020 పారాలింపిక్ క్రీడలకు వెళ్లే భారత క్రీడాకారులు బృందంతో ఈ నెల 17వ తేదీన మాట్లాడనున్న గౌరవ ప్రధాన మంత్రి
టోక్యో 2020 పారాలింపిక్ గేమ్స్ లో పాల్గొనున్న భారత పారా అథ్లెట్ బృందంతో ప్రధాన మంత్రి శ్రీ నరేంద్ర మోదీ ఆగష్టు 17 న ఉదయం 11 గంటలకు వీడియో కాన్ఫరెన్స్ ద్వారా సంభాషించనున్నారు. 9 క్రీడా విభాగాలకు చెందిన 54 మంది పారా అథ్లెట్లు దేశానికి ప్రాతినిధ్యం వహించడానికి టోక్యోకు వెళ్తున్నారు. పారాలింపిక్ క్రీడలకు భారతదేశంలో ఇదే అతిపెద్ద బృందం. ఈ కార్యక్రమంలో కేంద్ర క్రీడా మంత్రి కూడా పాల్గొంటారు.
ఉక్కు మంత్రిత్వ శాఖ
ఆజాదీ కా అమృత్ మహోత్సవ్ను పురస్కరించుకొని వివిధ పోటీలను నిర్వహించిన ఉక్కు మంత్రిత్వ శాఖకు చెందిన సెయిల్ = బిఎస్పి, సెయిల్- విఐఎస్ఎల్
ఆజాదీ కా అమృత్ మహోత్సవ్ను పురస్కరించుకొని ఉక్కు మంత్రిత్వ శాఖ ఆధీనంలోని మహారత్న సిపిఎస్ఇ అయిన సెయిల్  భిలాయ్ స్టీల్ ప్లాంట్లో ఇండియా @75 అన్న అంశంపై క్విజ్ కార్యక్రమాన్ని నిర్వహించింది. ఈ కార్యక్రమంలో ఎంటిటి బ్యాచ్ -2021కి చెందిన మేనేజ్ మెంట్ ట్రైనీలు పాల్గొన్నారు. ముఖ్య అతిథిగా హాజరైన ఎస్ కె దూబే, ఇడి  క్విజ్ కార్యక్రమాన్ని ప్రారంభించారు. ఇండియా @75 అన్న అంశంపై వేసిన ఆసక్తికరమైన, సమాచారంతో కూడిన ప్రశ్నలకు క్విజ్ లో పాలు పంచుకున్న అభ్యర్ధులు సమాధానాలు చెప్పారు.
సెయిల్-విఐఎస్ఐఎల్ ప్లాంట్ లో, స్వాతంత్య్ర దినోత్సవ కార్యక్రమాన్ని భద్రావతిలోని విఐఎస్ఎల్ సిల్వర్ జూబిలీ స్టేడియంలో ఉత్సాహ, ఉత్తేజాలతో జరుపుకున్నారు. ఆజాదీ కా అమృత్ మహోత్సవ్ ను పురస్కరించుకుని జరుపుకున్న వేడుకలలో భాగంగా ప్లాంట్ లో దేశ భక్తి గీతాల, ముగ్గుల పోటీలను నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
2021-22 ఆర్థిక సంవత్సరానికి గాను కేంద్ర ప్రభుత్వానికి రూ.122.47 కోట్ల డివిడెండ్ అందజేసిన హెచ్ఎల్ఎల్
హెచ్ఎల్ఎల్ సాధించిన విజయానికి అభినందిస్తూ, మహమ్మారి సమయంలో
ఆ సంస్థ కృషిని ప్రశంసించిన డాక్టర్ మన్సుఖ్ మాండవియా
ఆర్థిక క్రమశిక్షణ, బాధ్యతాయుతమైన ప్రవర్తన అనేవి పిఎస్యు ల సుస్థిరతకు
కీలకమైన అంశాలు: డాక్టర్ మన్సుఖ్ మాండవియా
కేంద్ర ఆరోగ్య, కుటుంబ సంక్షేమ మంత్రిత్వ శాఖ పరిధిలోని మినీ రత్న ప్రభుత్వ రంగ సంస్థ అయిన హెచ్ఎల్ఎల్ లైఫ్కేర్ లిమిటెడ్  2021-22 ఆర్థిక సంవత్సరానికి గాను ఆరోగ్య మంత్రిత్వ శాఖకు రూ.122.47 కోట్ల డివిడెండ్ను చెల్లించింది. ఈరోజు ఇక్కడ నిర్మాణ్ భవన్లో జరిగిన కార్యక్రమంలో కేంద్ర సహాయ మంత్రి  డాక్టర్ భారతి ప్రవీణ్ పవార్ సమక్షంలో హెచ్ఎల్ఎల్ చైర్మన్, మేనేజింగ్ డైరెక్టర్ శ్రీ బెజి జార్జ్ కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ మన్సుఖ్ మాండవ్యకు చెక్కును అందించారు.
2021–22 ఆర్థిక సంవత్సరంలో హెచ్ఎల్ఎల్కు రూ.35,668 కోట్ల రికార్డు టర్నోవర్, పన్నుకు ముందు రూ.551.81 కోట్ల లాభం రావడం పట్ల సంతోషం వ్యక్తంచేసారు డాక్టర్ మన్సుఖ్ మాండవ్య. మహమ్మారి సమయంలో వారి మద్దతును అభినందిస్తూ, “హెచ్ఎల్ఎల్ ముఖ్యమైన పాత్ర పోషించింది. కోవిడ్-19 మహమ్మారి నిర్వహణ కోసం కేంద్ర ఆరోగ్య మంత్రిత్వ శాఖకు మద్దతుగా అత్యవసర వైద్య సామాగ్రి సేకరణ, పంపిణీ, మహమ్మారి నిర్వహణ కోసం అత్యవసర వైద్య వస్తువుల సేకరణ మరియు సరఫరా కోసం నోడల్ ఏజెన్సీగా, ఇది సంక్షోభం లోనూ రియల్ టైం సేవా, నిర్వహణను అందించగలిగింది" అని కేంద్ర మంత్రి అన్నారు.
పిఎస్యులు గొప్ప విజన్తో స్థాపించినప్పటికీ, వాటి పనితీరు ఎల్లప్పుడూ సంతృప్తికరంగా లేదని ఆయన పేర్కొన్నారు. పిఎస్యుల సుస్థిరతపై ఆందోళన వ్యక్తం చేసిన ఆయన, "ఆర్థిక క్రమశిక్షణ మరియు బాధ్యతాయుతమైన ప్రవర్తన పిఎస్యుల స్థిరత్వానికి కీలకమైన అంశాలు" అని స్పష్టం చేశారు.
కేంద్ర సహాయ మంత్రి డాక్టర్ భారతి ప్రవీణ్ పవార్, హెచ్ఎల్ఎల్ సాధించిన విజయానికి అభినందనలు తెలిపారు. మహమ్మారి సమయంలో సంస్థ కృషిని ప్రశంసించారు. హెచ్ఎల్ఎల్ చైర్మన్, మేనేజింగ్ డైరెక్టర్ శ్రీ బెజి జార్జ్, హెచ్ఎల్ఎల్ పట్ల విశ్వాసం నింపినందుకు, కేంద్ర ప్రభుత్వంలోని వివిధ విభాగాలు, ముఖ్యంగా ఆరోగ్య, కుటుంబ సంక్షేమ మంత్రిత్వ శాఖ ద్వారా అందించిన సహకారానికి హృదయపూర్వక ధన్యవాదాలు తెలిపారు.
ప్రభుత్వ కుటుంబ నియంత్రణ కార్యక్రమానికి మద్దతుగా గర్భనిరోధక సాధనాలను ఉత్పత్తి చేయడానికి హెచ్ఎల్ఎల్ 1966 మార్చి 1 న స్థాపించారు. పునరుత్పత్తి ఆరోగ్య సంరక్షణపై దృష్టి పెడుతూనే హెచ్ఎల్ఎల్ ఇతర ఆరోగ్య సంరక్షణ విభాగాలైన హాస్పిటల్ ఉత్పత్తులు, హాస్పిటల్ ఇన్ఫ్రాస్ట్రక్చర్ మేనేజ్మెంట్, మెడికల్ ఎక్విప్మెంట్ ప్రొక్యూర్మెంట్ కన్సల్టెన్సీ, డయాగ్నస్టిక్ సర్వీసెస్, ఫార్మాస్యూటికల్స్ రిటైలింగ్ మొదలైన వాటిలో విస్తరించింది.
ఈ కార్యక్రమంలో కేంద్ర ఆరోగ్య శాఖ కార్యదర్శి శ్రీ రాజేష్ భూషణ్, మంత్రిత్వ శాఖ, హెచ్ఎల్ఎల్ సీనియర్ అధికారులు పాల్గొన్నారు.
నైపుణ్యాభివృద్ధి మంత్రిత్వ శాఖ
శ్రీ ధర్మేంద్ర ప్రధాన్ అధ్యక్షతన నేషనల్ స్కిల్ డెవలప్మెంట్ మిషన్ స్టీరింగ్ కమిటీ మూడో సమావేశం
అన్ని మంత్రిత్వ శాఖల నైపుణ్యాభివృద్ధి ప్రయత్నాల మధ్య మరింత సమన్వయానికి పిలుపునిచ్చిన మంత్రి
ప్రధానాంశాలుః
నైపుణ్య అధివృద్ధి పథకాలు, నైపుణ్య అధివృద్ధి అవసరమైన ప్రాంతాల విశ్లేషణ, నైపుణ్య మ్యాపింగ్, భారతీయ యువతను ప్రపంచ అవకాశాలకు అనుసంధానం చేయడం, అభివృద్ధి చెందుతున్న ట్రెండ్లను ప్రతిబింబించేలా పాఠ్యాంశాలను అభివృద్ధి చేయడం మరియు నైపుణ్యాభివృద్ధికి సంబంధించిన వివిధ పోర్టల్ల మధ్య సమన్వయాన్ని సృష్టించడంపై కీలక చర్చలు జరిగాయి. కేంద్ర విద్య మరియు నైపుణ్యాభివృద్ధి & వ్యవస్థాపక మంత్రి శ్రీ ధర్మేంద్ర ప్రధాన్ అధ్యక్షతన ఈ చర్చలు జరిగాయి. నేషనల్ స్కిల్ డెవలప్మెంట్ మిషన్ స్టీరింగ్ కమిటీ మూడో సమావేశంలో ఈ చర్చలు చోటు చేసుకున్నాయి. ఈ సమావేశానికి స్కిల్ డెవలప్మెంట్ మరియు ఎంటర్ప్రెన్యూర్షిప్ శాఖ సహాయ మంత్రి శ్రీ రాజీవ్ చంద్రశేఖర్, మంత్రిత్వ శాఖలోని సీనియర్ అధికారులు హాజరయ్యారు. ఈ సమావేశంలో శ్రీ ప్రధాన్ స్కిల్ డెవలప్మెంట్ ప్రయత్నాలలో సాధించిన పురోగతి మరియు ముందున్న రోడ్ మ్యాప్ గురించి గురించి చర్చించారు. స్కిల్ డెవలప్మెంట్ పథకాల కలయిక, స్కిల్ గ్యాప్ అనాలిసిస్ మరియు స్కిల్ మ్యాపింగ్, భారతీయ యువతను ప్రపంచ అవకాశాలకు అనుసంధానం చేయడం, అభివృద్ధి చెందుతున్న ట్రెండ్లను ప్రతిబింబించేలా పాఠ్యాంశాలను అభివృద్ధి చేయడం మరియు నైపుణ్యాభివృద్ధికి సంబంధించిన వివిధ పోర్టల్ల మధ్య సమన్వయాన్ని సృష్టించడం వంటి వివిధ అంశాలలో వివిధ సమస్యలను గురించి మంత్రి చర్చించారు. అన్ని మంత్రిత్వ శాఖల స్కిల్ డెవలప్మెంట్ స్కీమ్ల మధ్య మరింత సమ్మేళనాన్ని సృష్టించాలని, వాటాదారులందరి నైపుణ్యాభివృద్ధికి ఖర్చు చేయడం, మార్కెట్ వాస్తవాలతో నైపుణ్యాభివృద్ధి ప్రయత్నాలను మరింత సమలేఖనం చేయడం మరియు ప్రభావం-ఎట్-స్కేల్ అమలు వేగవంతం కోసం శ్రీ ప్రధాన్ పిలుపునిచ్చారు.
కార్పొరేట్ వ్యవహారాల మంత్రిత్వ శాఖ
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు ఇన్స్టిట్యూట్ ఆఫ్ చార్టర్డ్ అకౌంటెంట్స్ ఇన్ ఇంగ్లాండ్ ఎండ్ వేల్స్ కు మధ్య అవగాహన పూర్వక ఒప్పందం పై సంతకాల కు ఆమోదం తెలిపిన మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  మరియు ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఇన్ ఇంగ్లాండ్ ఎండ్ వేల్స్  కు మధ్య అవగాహన పూర్వక ఒప్పందం  పై సంతకాలు చేయడానికి గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన ఆమోదాన్ని ఇచ్చింది.
ఈ ఎమ్ఒయు ఉద్దేశ్యం ఏమిటి అంటే అది ఒక పక్షం మరొక పక్షం యొక్క సభ్యుల యోగ్యత మరియు శిక్షణ యొక్క గుర్తింపు తో పాటు వర్తమాన నియమాలు మరియు షరతుల కు సంబంధించిన ఒక బ్రిడ్జింగ్ మెకానిజమ్ ను నిర్ధారించి సభ్యుల కు మెరుగైన అవగాహన ను ప్రసాదించడం. ఎంఒయు దీనిపైన సంతకాలు చేసిన ఇరు పక్షాలకు ఒక పక్షాని కి మరొక పక్షం వాటి యోగ్యత/ప్రవేశ సంబంధి అవసరాలు, సిపిడి విధానాలు, మినహాయింపు మరియు ఇతర ప్రాసంగిక వ్యవహారాల లో సామగ్రి సంబంధి పరివర్తనల పై సమాచారాన్ని పరస్పరం అందించుకోవడాని కి వీలు కల్పిస్తుంది.
ఐసిఎఇడబ్ల్యు తో కలసి ఐసిఎఐ ఈ విధమైనటువంటి సహకారాన్ని ఏర్పరచుకోవడం యునైటెడ్ కింగ్ డమ్  లో భారతదేశాని కి చెందిన చార్టర్డ్ అకౌంటెంట్  లకు పెద్ద సంఖ్య లో వృత్తిపరమైనటువంటి అవకాశాల ను కల్పిస్తుంది. దీనికి తోడు ఈ ఒప్పందం వల్ల యుకె లో ప్రపంచ స్థాయి అవకాశాల కోసం అన్వేషిస్తున్నటువంటి భారతీయ సిఎ లకు కూడా ప్రయోజనం సిద్ధించగలదు.
రక్షణ మంత్రిత్వ శాఖ
ఇండియన్ కోస్ట్ గార్డ్ కోసం రెండు కాలుష్య నియంత్రణ వెస్సెల్స్ నిర్మాణానికి జీఎస్ఎల్తో ఎంఓడీ ఒప్పందం
భారత తీర గస్తీ బృందం  కోసం రెండు కాలుష్య నియంత్రణ వెస్సెల్స్  నిర్మాణానికి గోవా షిప్యార్డ్ లిమిటెడ్తో  రక్షణ మంత్రిత్వ శాఖ జూన్ 22, 2021న రూ.583 కోట్లతో ఒక వ్యయ ఒప్పందం కుదుర్చుకుంది.
ఈ స్పెషల్ రోల్ షిప్స్ దేశీయంగా అభివృద్ధి చేయబడి రూపొందించబడతాయి. ఇవి జీఎస్ఎల్ ద్వారా నిర్మించబడతాయి. రక్షణ మూలధన సేకరణకు అత్యధిక ప్రాధాన్యత కలిగిన వర్గమైన ‘భారత్లో తయారు చేసినవి కొనడం - దేశీయంగా రూపొందించిన అభివృద్ధి చేసి తయారుచేసిన వస్తువులను కొనండి ’ కింద ఈ కొనుగోల ప్రాధాన్యత కలిగి ఉంది. సాగరంలో చమురు స్పిప్లంగ్ వంటి విపత్తులకు స్పందించడానికి ఐసీజీ సామర్థ్యాన్ని ఈ సముపార్జనను గణనీయంగా పెంచుతుంది. సాగర కాలుష్యపు ప్రతిస్పందన  సామర్థ్యాన్ని కూడా ఇది పెంచుతుంది. ఈ రెండు వెస్సెల్స్ వరుసగా నవంబర్ 2024, మే 2025 నాటికి డెలివరీ చేయబడతాయి. ప్రస్తుతం, ఐసీజీ ముంబయి, విశాఖపట్నం, పోరుబందర్లలలో మూడు పీసీవీలను కలిగి ఉంది. తద్వారా కాలుష్య పర్యవేక్షణలు, చమురు లీకుల పర్యవేక్షణల/ ప్రతిస్పందన కార్యకలాపాలను భారత ఈఈజెడ్, ద్వీపాల చుట్టూ నిర్వహిస్తుంది.
తూర్పు భారతం, పర్యావరణ సున్నితమైన అండమాన్ మరియు నికోబార్ ప్రాంతాలలో కాలుష్య ప్రతిస్పందన అవసరాల కోసం కొత్త పీసీవీలు ప్రణాళిక చేయబడ్డాయి. ఆపరేటింగ్ హెలికాప్టర్ ఆన్బోర్డ్ సామర్థ్యంతో ఓడలు సముద్రపు చమురు స్పిల్లేజ్ కలిగి ఉండటాన్ని నివారించేందుకు మరియు తిరిగి పొందటానికి, చెదరగొట్టడానికి సముచిత సాంకేతిక పరిజ్ఞానం యొక్క ఆధునిక పీఆర్ పరికరాలతో అనేక ఆధునిక లక్షణాలను కలిగి ఉంటాయి. ఆత్మ నిర్భర్ భారత్ అభియాన్ యొక్క లక్ష్యాలను నెరవేర్చడమే కాకుండా.. ఈ ఒప్పందం దేశీయ నౌకా నిర్మాణ సామర్థ్యాన్ని మరింత పెంచుతుంది. దీనికి తోడు 200 మంది ఎంఎస్ఎంఈ విక్రేతలకు నౌకానిర్మాణ రంగంలో ఉపాధి అవకాశాలను పెంచుతుంది.
ప్రధాన మంత్రి కార్యాలయం
భరూచ్ లో మే 12వ తేదీ నాడు జరిగే ‘ఉత్కర్ష్ సమారోహ్’ ను ఉద్దేశించి ప్రసంగించనున్న ప్రధానమంత్రి
భరూచ్ జిల్లా లో రాష్ట్ర ప్రభుత్వం అమలు చేస్తున్న నాలుగు కీలక పథకాలు వాటిలక్షిత లబ్ధిదారుల కు పూర్తి ప్రయోజనాలు కలిగించినందుకు గుర్తు గా ఈకార్యక్రమాన్ని ఏర్పాటు చేయడమైంది
ప్రధాన మంత్రి శ్రీ నరేంద్ర మోదీ గుజరాత్ లోని భరూచ్ లో జరిగే ‘ఉత్కర్ష్ సమారోహ్’ ను ఉద్దేశించి 2022వ సంవత్సరం మే 12వ తేదీ నాడు ఉదయం 10:30 గంటల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. ఆ జిల్లా లో రాష్ట్ర ప్రభుత్వం అమలుపరచినటువంటి కీలక పథకాలు నాలుగు ఆపన్నుల కు సకాలం లో ఆర్థిక సహాయాన్ని అందించడం లో 100 శాతం దోహదపడ్డందుకు గుర్తు గా ఈ కార్యక్రమాన్ని ఏర్పాటు చేయడమైంది.
భరూచ్ జిల్లా కు చెందిన పాలన యంత్రాంగం ఈ సంవత్సరం లో జనవరి 1వ తేదీ నుంచి మార్చి నెల 31వ తేదీ మధ్య కాలం లో ‘ఉత్కర్ష్ ఇనిశియేటివ్’ ను అమలుపరచింది. వితంతు మహిళల కు, వయస్సు మళ్లిన వారికి మరియు అనాథ పౌరుల కు సహాయాన్ని అందించేందుకు ఉద్దేశించిన పథకాల ను అమలు పరచడమన్నది దీని ధ్యేయం గా ఉంది. దీనిలో భాగం గా గంగ స్వరూప ఆర్థిక్ సహాయ్ యోజన, ఇందిరా గాంధీ వృద్ధ సహాయ్ యోజన, నిరాధార్ వృద్ధ్ ఆర్థిక్ సహాయ్ యోజన మరియు రాష్ట్రీయ్ కుటుంబ్ సహాయ్ యోజన అనేటటువంటి నాలుగు పథకాల కు గాను మొత్తం 12,854 మంది లబ్ధిదారుల ను గుర్తించడం జరిగింది.
ఈ కార్యక్రమం లో భాగం గా, పథకం ప్రయోజనాల ను అందుకోనటువంటి వ్యక్తుల ను గురించిన సమాచారాన్ని సేకరించడాని కి తాలూకాల వారీగా వాట్సప్ హెల్ప్ లైన్ సంఖ్యల ను ప్రకటించడమైంది. జిల్లా లోని పూరపాలక ప్రాంత వార్డుల లోను, అన్ని గ్రామాల లోను ఉత్కర్ష్ శిబిరాల ను ఏర్పాటు చేశారు. ఆయా శిబిరాల లో అవసరపడ్డ దస్తావేజు పత్రాల ను దాఖలు చేసిన దరఖాస్తుదారుల కు అక్కడికక్కడే ఆమోదం తెలపడమైంది. ఈ కార్యక్రమాన్ని చురుకు గా ప్రజల లోకి తీసుకు పోవడానికి గాను ఉత్కర్ష్ సహాయకుల కు ప్రోత్సాహకాల ను కూడా ఇవ్వడం జరిగింది.
రహదారి రవాణా, హైవేల మంత్రిత్వ శాఖ
కాలుష్య ఉద్గార మరియు శబ్ద ప్రమాణాల సమ్మతికి సంబంధించి మోటారు వాహన నిబంధనలను సవరించడానికి సూచనలకు ఆహ్వానం
ఉద్గార మరియు శబ్ద ప్రమాణాలకు అనుగుణంగా మోటారు వాహన నిబంధనలలో ప్రతిపాదిత సవరణపై సాధారణ ప్రజానీకంతో పాటు భాగస్వామ్యపక్షాల వారందరి నుంచి రోడ్డు రవాణా మరియు రహదారుల మంత్రిత్వ శాఖ సూచనలు, మరియు అభిప్రాయాలను ఆహ్వానించింది.
దీనికి సంబంధించిన గత 11న ఒక నోటిఫికేషన్ జారీ చేయబడింది. దీనిని www.morth. gov.in అనే వెబ్సైట్లో వీక్షించవచ్చు. ఫారమ్ నంః 22 సవరణకు సంబంధించి డ్రాఫ్ట్ నోటిఫికేషన్ జీఎస్ఆర్ 292  మే 11, 2020 జారీ చేయబడింది. రోడ్ వర్తీనెస్ సర్టిఫికేట్ విషయమై ఈ-రిక్షా లేదా ఈ-కార్టులు తయారీదారు లేదా దిగుమతిదారు లేదా రిజిస్టర్డ్ ఈ-రిక్షా లేదా ఈ-కార్ట్ అసోసియేషన్ వారు జారీ చేసిన ఉద్గార మరియు శబ్ద ప్రమాణాలకు అనుగుణంగా ఉండేలా ప్రతిపాదించారు. ఈ ఫారములో సరళత కొరకు ఇప్పటికే ఉన్న రెండు పట్టికలను ఒకే పట్టికలోకి మార్చడంతో పాటుగా తదుపరి దశ ఉద్గార ప్రమాణాలకు అనుగుణంగా కొన్ని కాలుష్య పారామితులను కూడా జోడించడమైంది. ఈ విషయంలో సూచనలు లేదా వ్యాఖ్యలను జాయింట్ సెక్రటరీ , రోడ్డు రవాణా మరియు రహదారుల మంత్రిత్వ శాఖ, రవాణా భవన్, పార్లమెంట్ స్ట్రీట్, న్యూ ఢిల్లీ -110001  కు జూన్
10వ తేదీ, 2020 వరకు పంపించవచ్చు.
(Visitor Counter : 142
ఆయుష్
సంప్రదాయ వైద్య విధానాలపై బుధవారంనాడు బ్రిక్స్ దేశాల ఆరోగ్యశాఖ మంత్రుల సమావేశం
కోవిడ్ 19 నియంత్రణ, నివారణలో భారతీయ సంప్రదాయ వైద్యం సాధించిన విజయంపై ఏఐఐఏ ప్రజెంటేషన్.
కోవిడ్ 19 పై పోరాటంలో భాగంగా సంప్రదాయ వైద్య విధానాన్ని అమలు చేయడాన్ని మరింత ముందుకు తీసుకుపోవడానికిగాను బ్రిక్స్ దేశాలు సిద్ధమయ్యాయి. బుధవారంనాడు జరగనున్న బ్రిక్స్ దేశాల ఆరోగ్యశాఖ మంత్రుల సమావేశంలో ప్రత్యేకంగా ఈ అంశంపైనే చర్చించనున్నారు. ఈ సమావేశం విర్చువల్ గా నిర్వహిస్తున్నారు. కోవిడ్ -19పై భారతీయ సంప్రదాయ వైద్యం సాధించిన విజయాలను ఆయుష్ మంత్రిత్వశాఖ తన ప్రజెంటేషన్ లో తెలియజేయనున్నది. ఈ సమావేశంలో ఆయుష్ శాఖ మంత్రి శ్రీ శరబానంద సోనోవాల్ పాల్గొననున్నారు.
బ్రిక్స్ దేశాల అధ్యక్ష పీఠాన్ని రొటేషన్ పద్ధతిలో ఆయా దేశాలు స్వీకరించడంజరుగుతుంది. బ్రెజిల్, రష్యా, ఇండియా, చైనా, దక్షిణ ఆఫ్రికాలు వరుసగా అధ్యక్షస్థానంలో వుంటాయి. ఈ ఏడాది జనవరి 1నుంచి భారతదేశం బ్రిక్స్ దేశాల అధ్యక్షస్థానంలో వుంది. ఇండియాకంటే ముందు రష్యా ఈ అధ్యక్షస్థానంలో వుంది. ఈ సమావేశంలో ఆయుష్ శాఖకు చెందిన ఆయుర్వేద జాతీయ సంస్థ  డైరెక్టర్ ప్రొఫెసర్ తనూజా నెసారీ భారతీయ సంప్రదాయ వైద్య విధానం ఘనతను తెలియజేస్తారు. కోవిడ్ 19పై పోరాటంలో సాధించిన విజయాలను వివరిస్తారు. ఈ సందర్భంగా ఆయుష్ శాఖ కార్యదర్శి శ్రీ వైద్య రాజేష్ పరిచయ ఉపన్యాసం చేస్తారు.
బ్రిక్స్ దేశాల ఆరోగ్యశాఖల మంత్రుల సమావేశ ప్రధాన అంశం ఇలా వుంది : కోవిడ్ 19 సమస్యకు బ్రిక్స్ దేశాల పరిష్కారం : మహమ్మారిని ఎదుర్కోవడంలో డిజిటలీకరణ చేసిన సమగ్రమైన విధానం దిశగా అడుగులు.
మంత్రిమండలి
విమాన  బిల్లు, 2019 కి ఆమోదం తెలిపిన మంత్రిమండలి
విమాన చట్టం, 1934 కు సవరణల ను చేయడం కోసం ఉద్దేశించినటువంటి విమాన సవరణ బిల్లు, 2019ని ప్రవేశపెట్టడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ బిల్లు ను ఇక పార్లమెంట్ లో ప్రవేశపెడతారు.
ఈ బిల్లు గరిష్ఠ పరిమితి ని ఇప్పుడు ఉన్న 10 లక్షల రూపాయల నుండి ఒక కోటి రూపాయల కు పెంచుతుంది. ఇది వాయుయాన సంచాలన కు సంబంధించిన రంగాలన్నిటి నియంత్రణ ను చేర్చడానికి ప్రస్తుత చట్ట పరిధి ని విస్తరింపజేస్తుంది.
ఈ సవరణ లు ఇంటర్ నేశనల్ సివిల్ ఏవియేశన్ ఆర్గనైజేశన్  యొక్క ఆవశ్యకతల ను తీర్చుతాయి. దీని తో భారతదేశం లోని మూడు నియంత్రణ సంస్థ లు మరింత ప్రభావవంతం గా మారుతాయి. ఆ మూడు సంస్థ లు ఏవేవంటే ఒకటోది డైరెక్టరేట్ జనరల్ ఆఫ్ సివిల్ ఏవియేశన్, రెండోది బ్యూరో ఆఫ్ సివిల్ ఏవియేశన్, ఇక మూడోది ఎయర్ క్రాఫ్ట్ యాక్సిడెంట్ ఇన్ వెస్టిగేశన్ బ్యూరో. తత్ఫలితం గా దేశం లో విమానాల కార్యకలాపాల కు సంబంధించిన భద్రత మరియు సురక్ష ల యొక్క స్థాయి అధికం అయ్యేందుకు మార్గం సుగమం అవుతుంది.
(
ప్రధాన మంత్రి కార్యాలయం
చిత్రకారుడు ఆయుష్ కుండల్ ను కలుసుకొన్న ప్రధాన మంత్రి
ఆ దివ్యాంగ చిత్రకారుని తో సమావేశం ఒక ‘మరపురాని క్షణం’ అని ఆయన అభివర్ణించారు
ఆయుష్ కుండల్ వేసిన చిత్రలేఖనాల ను చూడవలసింది గా ప్రజల కు ప్రధాన మంత్రివిజ్ఞప్తి చేశారు
చిత్రకారుడు శ్రీ ఆయుష్ కుండల్ తో ప్రధాన మంత్రి శ్రీ నరేంద్ర మోదీ ఈ రోజు న భేటీ అయ్యారు. శ్రీ ఆయుష్ కుండల్ ను కలుసుకోవడం అనేది తనకు ఒక మరపురాని క్షణమని ఆయన అన్నారు. దివ్యాంగ చిత్రకారుడు శ్రీ ఆయుష్ కుండల్ గీసిన బొమ్మల ను చూడవలసింది గా ప్రజల కు ప్రధాన మంత్రి విజ్ఞప్తి చేశారు.
ప్రధాన మంత్రి అనేక ట్వీట్ లలో -
‘‘ఈ రోజు న @aayush_kundal తో భేటీ కావడం నాకు ఒక మరపురానటువంటి క్షణం గా మారింది. ఆయుష్ గారు ఏ విధం గా అయితే చిత్రలేఖనం లో చేయి తిరిగినటువంటి ప్రావీణ్యాన్ని చేజిక్కించుకున్నారో, మరి తన లో జనించే భావనలకు కాలి వేళ్ళ సహాయం తో చిత్తరువుల రూపాన్ని ఇచ్చారో, అది ప్రతి ఒక్కరి కి ప్రేరణ ను అందించేదే. నిరంతరం ప్రేరణ లభిస్తుండాలి అనే ఉద్దేశ్యం తో, ఈ కారణం గా నేను ట్విటర్ లో ఆయన ను ఫాలో అవుతున్నాను.’’
‘‘మీ అందరి కి నేను కోరేది ఏమిటంటే మీరు @aayush_kundal వేసిన బొమ్మల ను తప్పక చూడండి అనేదే. ఆయుష్ గారు తన చిత్రలేఖనాల కోసమని ఒక యూట్యూబ్ చానల్ ను కూడా సిద్ధం చేశారు. ఆ చానల్ లో ఆయుష్ గారి జీవనం తాలూకు వేరు వేరు రంగు లు ఉన్నాయి. ఆయన చానల్ లింక్ ఇదిగో https://t.co/8NSZ90UUCT ’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
గత 24 గంటల్లో 1.34 లక్షల కొత్త కోవిడ్ కేసులు
వరుసగా ఏడో రోజు కూడా 2 లక్షలలోపు కేసులు
చికిత్సలో 17,13,413 కేసులు ఉండగా 3 రోజులుగా 20 లక్షలలోపే
21వ రోజుకూడా కొత్త కేసులకంటే కోలుకున్నవారే ఎక్కువ
కోలుకున్నవారి శాతం 92.79% కు పెరుగుదల
రోజువారీ పాజిటివిటీ 6.21%; 10 రోజులుగా 10% లోపే
22 కోట్ల డోసులు దాటిన మొత్తం టీకాలు
దేశవ్యాప్తంగా గత 24 గంటలలో 1,34,154 కొత్త కోవిడ్ కేసులు నమోదయ్యాయి. దీంతో వరుసగా ఏడు రోజులుగా కొత్త
కేసులు 2 లక్షలలోపే నమోదవుతునట్టయింది. ఇది కేంద్ర, రాష్ట ప్రభుత్వాలు సమన్వయంతో చేస్తున్న కృషి ఫలితం
దేశంలో చికిత్సలో ఉన్న కోవిడ్ కేసుల సంఖ్య తగ్గుతూ వస్తోంది. ప్రస్తుతం 17,13,413 మంది కోవిడ్ చికిత్సలో ఉన్నారు.
గత 24 గంటలలో చికిత్సలో ఉన్నవారు 80,232 మంది తగ్గారు. వీరి సంఖ్య మొత్తం పాజిటివ్ కేసులలో 6.02%.
రోజువారీ కొత్త కేసులకంటే కోలుకున్నవారి సంఖ్య 21వ రోజులుగా ఎక్కువగా నమోదవుతూ ఉన్నాయి. గత 24 గంటలలో
2,11,499 కోలుకున్నారు. గత 24 గంటలలో 77,345 మంది ఎక్కువగా కోలుకున్నారు.
సంక్షోభం మొదలైనప్పటినుంచీ ఇప్పటిదాకా కోలుకున్నవారు 2,63,90,584మంది కాగా గత 24 గంటలలో
2,11,499 మంది కోలుకున్నారు. దీంతో మొత్తం కోలుకున్నవారి శాతం పెరుగుతూ 92.79% అయింది.
గత 24 గంటలలో 21,59,873 పరీక్షలు జరపటంతో మొత్తం పరీక్షలు 35 కోట్లు దాటి 35,37,82,648 కు చేరాయి.
ఒకవైపు దేశవ్యాప్తంగా పరీక్షలు పెరుగుతూ ఉండగా పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం7.66% కాగా,
రోజువారీ పాజిటివిటీ ఈరోజు 6.21% గా నమొదైంది. గత 10 రోజులుగా ఇది 10% లోపే ఉంటోంది.
దేశవ్యాప్తంగా ఇప్పటిదాకా ఇచ్చిన టీకా డోసుల మొత్తం 22.10 కోట్లు దాటింది. ఈ రోజు ఉదయం 7 గంటల వరకు అందిన
సమాచారం ప్రకారం 31,24,981 శిబిరాల ద్వారా 22,10,43,693 టీకా డోసుల పంపిణీ జరిగింది. వాటి వివరాలు:
|
|
ఆరోగ్య సిబ్బంది
|
|
మొదటి డోస్
|
|
99,12,522
|
|
రెండో డోస్
|
|
68,15,468
|
|
కోవిడ్ యోధులు
|
|
మొదటి డోస్
|
|
1,58,49,178
|
|
రెండో డోస్
|
|
85,84,162
|
|
18-44 వయోవర్గం
|
|
మొదటి డోస్
|
|
2,26,12,866
|
|
రెండో డోస్
|
|
59,283
|
|
45 - 60 వయోవర్గం
|
|
మొదటి డోస్
|
|
6,78,84,028
|
|
రెండో డోస్
|
|
1,09,73,523
|
|
60 పైబడ్డవారు
|
|
మొదటి డోస్
|
|
5,94,06,566
|
|
రెండో డోస్
|
|
1,89,46,097
|
|
మొత్తం
|
|
22,10,43,693